**О Д Г О В О Р**

на пратеничко прашање од пратеникот Талат Џафери поставено на 62-та седница на Собранието на Република Македонија

одржана на 25 јуни 2009 година

Со член 258 од Царинскиот закон (,,Службен весник на РМ ,,бр.39/05 и 4/08), пропиша односно дадена е дефиниција што се подразбира под повреди на царински прописи, цитираме „Неизвршувањето на дејствијата утврдени со одредбите на царинските прописи или вршењето на дејствијата спротивни на одредбите на царинските прописи претставуваат повреди на царинските прописи. Повредите на царинските прописи можат да бидат кривични дела или царински прекршоци." Царинските прекршоци се пропишани во Царинскиот закон и други закони поврзани со царинското работење што се дадени со закон во надлежност на Царинската управа, додека кривичните дела за сторени царински повреди се пропишани со Кривичниот законик.

По однос на наводите за дејството на повредите на царинските прописи со полициски овластувања, укажуваме дека овие надлежности произлегуват од одредбите од Царинскиот закон. Имено со член 86 од Царинскиот закон е пропишано дека државните органи меѓу кој е и МВР за секоја привремено одземена странска стока (во случајов возила) се должни пред да спроведат постапка да го известат царинскиот орган, за да може истиот да одобри царинско дозволено постапување или употреба на стока или евентуално да наплати настанат царински долг.Додека пак согласно член 53 став 4 од Законот за прекршоците, сите државни органи и носители на јавни овластувања се должни на судот и во случајов Царинската управа како орган надлежен за водење прекршочна постапка, да и даваат потребна помош и податоци потребни за утврдување на факти во врска со прекршочна постапка и извршување на санкции.

Што се однесува до прашањето за бројот на возилата што се одземени во прекршочната постапка од моментот на преземањето на овие надлежности од Царинската управа од 2007 година до сега како и за тоа колку од нив имаат процедурален епилог и колку од тие возила немаат епилог или пак не се вратени на граѓаните ве извстуваме за следново:

Царинската управа во октомври 2007 година, по измените на Законот за Царинската управа („Службен весник на Република Македонија" бр. 107/2007) доби исклучива надлежност за постапување по царински прекршоци, што значеше и преземање на веќе започнатите прекршочни предмети од основните судови.

Од октомври 2007 до мај.2009 година Царинската управа има заведено 5.444 прекршочни предмети, од кои 1511 се примени нерешени предмети од судовите кои се прогласуваат за ненадлежни, 823 нови прекршочни пријави се примени од МВР (скоро целосно се однесуваа користење и управување на возила со странски регистарски таблички спротивно на законот), а околу 3110 нови прекршочни пријави се генерирани од организационите делови на Царинската управа.

Најголем проблем со кој се соочи Царинската управа откога започна да го спроведува Законот за прекршоци е големиот број нерешени предмети кои основните судови започнаа и до денес сеуште ги

доставуваат. Царинската управа спроведе попис на сите прекршочни предмети примени од судовите кај кои е констатирано дека голем дел од прекршоците се со краток рок до застарување и настанување штети за Република Македонија, а примени се и 91 веќе застарени прекршочни предмети. Ако се има предвид дека прекршочни предмети од судовите сеуште пристигнуваат во Царинската управа, може да се очекува дека бројот на застарени предмети ќе се зголеми.

Имајќи ја предвид ваквата состојба, приоритет во работата на Комисијата за прекршоци во Царинската управа имаат прекршочните предмети со краток рок до застарување, прекршочни предмети по кои мора итно да се постапи (ако се работи за странски лица одлука мора да се донесе во рок од 24 часа), прекршочни предмети поврзани со лесно расиплива стока, опасна стока и стока со голема вредност чија финансиска и употребна вредност би се намалила во случај на подолготрајни процедури.

Во периодот од октомври 2007 до мај 2009 година Царинската управа реши вкупно 1873 предмет од кои, при што е изречена глоба во вкупен износ од 1,7 милиони евра, во 11 предмети има изречено прекршочна санкција опомена, а во 31 предмети донесе решенија со кои ја запре поведената прекршочна постапка.

Управниот суд од Царинската управа побара и доби предмети и произнесување по 320 тужбени барања од страна на незадоволните страни по првостепените пресуди на Комисијата за прекршѓоци. Од Управниот суд се примени 45 пресуди, од кои со 29 ги потврдуваат пресудите на Комисијата, а со 16 пресудите се поништуваат и се враќаат на повторно одлучување во Комисијата.Во врска со пресудите на Комисијата за прекршоци против кои се заведени тужби, Царинската управа до Управниот суд доставува ургенции со молба за итно постапување по предмети кај кои постоиопасност за застарување или намалување на употребната и финансиската вредност, а особено кога станува збор за одземени возила.

Царинската управа, а пред се МВР, кон крајот на 2006 година, а особено во 2007 и 2008 година ги интензивираа активностите за спречување нелегално управување моторни возила со странски регистарски таблички во Република Македонија.

Врз основа на основано сомневање за незаконско управување моторно возило со странски регистарски таблички, неплатени увозни давачки или надоместоци предвидени за регистрацијга на возила во Република Македонија, Царинската управа во периодот од октомври 2007 до мај 2009 година заведе околу 1075 предмети за утврдување прекршочна одговорност со мерка одземање на возилото. Привремено одземените возила со странски регистарски таблички претежно се чуваат во КПД Идризово.

Во истиот период се решени 126 од овие предмети, од кои во 111 случаи е изречена глоба и мерка одземање на возилото, а во 15 случаи е донесен заклучок за враќање на возилото.

Управниот суд од Царинската управа побара и доби предмети и произнесување по 60 тужѓбени барања од страна на незадоволните страни по првостепените пресуди на Комисијата за прекршоци кои се однесуваат на незаконско управување со моторно возило со странски регистарски таблички. Добиени се 15 пресуди за возила, од кои со 10 се потврдува пресудата на првостепениот орган, а по 5 предмети пресудата е поништена и вратена на повторно разгледување.

Согласно член 263 став 7 од Царинскиот закон одземената стока (возила),се до завршување на прекршочната постапка се наоѓа под царински надзор во посебно определени простори и Царинската управа.